Mutanen Afizere (Sauran: Afizarek, exonym : Jarawa ) ƙabilu ne da suka mamaye Jos ta Gabas, Jos ta Arewa, wasu yankuna na kananan hukumomin Jos ta Kudu na jihar Filato da wasu ɓangarorin ƙananan hukumomin Toro da Tafawa Balewa na jihar Bauchi, Nijeriya. Mutanen Afizere suna amfani da harshen Izere. Suna kewaye da yarukan Berom daga yamma, yaren Mwaghavul na Mangu daga kudu, mutanen Anaguta daga arewa maso yamma. Afizere sun taba zama a yankin Chawai da ke kudancin jihar Kaduna kuma bayan lokaci ya wuce kungiyoyin Afizere sunyi kaura zuwa kudancin yankin. Rukuni na farko da suka taso daga Kudancin Kaduna sun sauka a gindin tsaunuka da ake kira Gwash kusa da inda gidan tarihin na Jos yake a yanzu wasu kuma suka zauna a ƙasan tsaunukan Shere a cikin Jos Plateau. Mutanen Afizere daban-daban daga baya sunyi kaura a kudancin kasashen Chawai. A halim yanzu, akwai fiye mutum 500,000 'yan asalin yaren Afizere. Ba da daɗewa ba dangin Afizere suka zauna kudu maso gabashin ƙasashen Chawai.